CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS + DE LA UNIVERSITAT D'ALACANT 2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52081)
  + [Valencià](/va/acuerdo/52115)






Selector de idioma

Leer

* [Español](/es/acuerdo/52420)
* [Valencià](/va/acuerdo/52666)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS + DE LA UNIVERSITAT D'ALACANT 2025[Butlletí Oficial Universitat d'Alacant](/ca/Publicacion)
==================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS + DE LA UNIVERSITAT D'ALACANT 2025

Data d'aprovació
:   02/09/2024

Data de publicació
:   03/09/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52772)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52622)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52540)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS + DE LA UNIVERSITAT D'ALACANT 2025&url=https://www.boua.ua.es/va/acuerdo/52312)

**Títol:** CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS + DE LA UNIVERSITAT D'ALACANT 2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 2 de setembre de 2024

CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS + DE LA UNIVERSITAT D'ALACANT 2025

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de l'organització o de la participació dels centres de la Universitat d'Alacant (UA) en Programes Intensius Combinats (Blended Intensive Programmes - BIP) del projecte Erasmus+, acció KA131, durant l'any 2025.

En el primer cas, el Vicerectorat de Relacions Internacionals i Cooperació per al Desenvolupament atorgarà ajudes per a l'organització d'un BIP en la UA al Centre o al Departament d'aquell professorat de la UA que ho sol·licite.

En el segon cas, el Vicerectorat atorgarà la participació en BIP organitzats per altres universitats sòcies en el programa Erasmus+ al Centre o al Departament d'aquell professorat de la UA que ho sol·licite. Per a això, aquest Vicerectorat seleccionarà l'alumnat i el personal participant en aquest BIP a través de les convocatòries oportunes.

Aquesta convocatòria es regeix, a més de per les normes establides en aquesta, per les disposicions europees per al Programa Erasmus+, per la Guia Erasmus, pel manual Higher Education Mobility Handbook, per la guia Blended mobility implementation for Erasmus+ higher education mobility KA131, per la Normativa General de Mobilitat de la Universitat d'Alacant i per les Bases Reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16148](https://www.boua.ua.es/Acuerdos/DescargarAcuerdo/16939)).

1.1.             Definició de Programa Intensiu Combinat (Blended Intensive Programme - BIP)

El programa Erasmus+ 21-27 estableix una nova modalitat de mobilitat anomenada Blended Intensive Programme (BIP). Es tracta de programes intensius a través dels quals els participants faran una mobilitat física de curta duració a l'estranger en combinació amb un component virtual obligatori. Es tracta de programes que:

·         han d'aportar un valor afegit en comparació amb els programes o cursos existents

o  han d'incloure continguts especialitzats que no s'imparteixen en cap altre lloc, o no s'ensenya/imparteix d'aquesta manera en cap altre lloc

o  han de permetre que els estudiants o el personal adquirisquen noves perspectives sobre el tema estudiat

·         han de fomentar l'ensenyament i la formació transdisciplinar i multinacional i beneficiar-se d'unes condicions especials d'aprenentatge i ensenyament que no estan disponibles en una sola institució

·         han de garantir la participació transnacional: participants individuals o grups d'almenys tres països.

·         poden incloure un aprenentatge basat en reptes en el qual treballen junts equips transnacionals i transdisciplinars.

·         han de comprendre la càrrega de treball a temps complet per a l'alumnat.

·         poden permetre que els membres del personal docent intercanvien opinions sobre el contingut de l'ensenyament, els nous enfocaments dels plans d'estudi, per a provar mètodes d'ensenyament innovadors que podrien arribar a formar part d'un curs o pla d'estudis conjunt recentment concebut en un entorn de classe internacional.

·         han de proporcionar noves oportunitats d'aprenentatge, desenvolupament d'habilitats, accés a la informació i als resultats de la investigació més avançada i a altres coneixements per al professorat i estudiants participants.

·         la proporció entre el personal docent i l'alumnat ha de garantir la participació activa a l'aula.

·         han de mantenir un equilibri entre la participació d'estudiants transnacionals i nacionals i el personal docent o en formació.

·         a més dels resultats d'aprenentatge sobre les competències relacionades amb la matèria, han d'ajudar a desenvolupar competències transversals.

·         el nombre d'hores d'ensenyament i formació ha de garantir que la major part del temps que es passa a l'estranger estiga relacionat amb l'educació i la formació, i no amb la investigació o qualsevol altra activitat.

·         les institucions participants han de planificar l'enviament d'un nombre suficient de participants per a garantir que s'aconseguisquen els requisits mínims, tenint en compte les possibles renúncies

1.2.             Característiques dels programes BIP

-          Aliança d'almenys 3 institucions d'Educació Superior titulars de carta ECHE; en 3 països del programa, com a mínim. Els països no associats poden participar, encara que sense finançament, i no computen en el nombre mínim d'institucions d'educació superior.

o   Una de les institucions serà l'organitzadora del BIP. Tindrà la funció d'institució coordinadora/organitzadora, acollirà els estudiants i les estudiants i el personal de les altres institucions participants, com també de la mateixa institució.

o   Les altres institucions participants enviaran els seus estudiants i personal a fer l'estada BIP a la institució organitzadora.

-          Mobilitat física de curta duració (de 5 a 30 dies) en un dels països del programa, combinada amb un component virtual obligatori.

-          El programa BIP ha de comptar amb una mínima assistència de 15 participants mòbils, de qualsevol nivell d'estudis, provinents d'universitats de l'aliança de la universitat organitzadora de l'estada.

-          El grup d'assistents pot estar format per estudiants i personal del mateix BIP.

-          El personal implicat en l'execució del BIP podrà desplaçar-se a la universitat on aquest tinga lloc, però la seua assistència no comptabilitzarà en el còmput de participants mínims.

-          La prestació de les ajudes individuals i, quan escaiga, de les despeses de viatge per a fer l'activitat de mobilitat presencial correspon a les institucions d'enviament

-          Reunirà els participants en línia per a treballar de manera col·lectiva i simultània en tasques específiques que estiguen integrades en el BIP i que compten per als resultats generals d'aprenentatge.

-          Els estudiants que facen la mobilitat hauran d'obtenir un reconeixement acadèmic d'un mínim de 3 ECTS (la suma del treball virtual i presencial), i no s'establiran requisits addicionals per al component virtual de la mobilitat. Quan no siga possible el reconeixement dels crèdits ECTS concedits, per exemple, en el cas d'alguns programes de doctorat, la característica dels 3 crèdits ECTS ha de considerar-se com una orientació per a la càrrega de treball.

-          El reconeixement acadèmic es farà respectant el Learning Agreement (acord d'aprenentatge o contracte d'estudis) que l'estudiant haurà acordat de manera prèvia a la mobilitat amb la coordinació acadèmica de la universitat d'origen.

-          El BIP es reconeixerà com a part del pla d'estudis de l'estudiant, encara que no es tracte d'una assignatura curricular en la universitat de destí. Els ECTS hauran de constar com a reconeguts en l'expedient dels estudiants, mitjançant el procés que considere la universitat d'origen, i aquest reconeixement haurà d'aparèixer també en el Suplement Europeu del Títol.

-          Encara que no hi ha un màxim de participació en termes d'alumnat, cal tenir en compte l'eficàcia de l'aprenentatge i la formació, com també l'organització del programa a l'hora de dissenyar el Programa Intensiu Combinat. Com a xifra orientativa, en el marc del Programa d'Aprenentatge Permanent, el nombre màxim d'alumnes que participen en un BIP seria de 60.

-          Atès que la institució d'educació superior coordinadora rep els fons d'Erasmus+ per a organitzar el programa, els participants no han de pagar taxes de matrícula/curs. No obstant això, la institució organitzadora pot cobrar taxes per activitats extracurriculars, com visites culturals, que no estiguen directament relacionades o siguen rellevants per al programa.

1.3.             Assistència als programes BIP

Les persones assistents a un BIP es divideixen en dos classes:

-                    participants la finalitat dels quals és aprendre o formar-se:

o    estudiants d'educació superior (nivells 5 a 8 del MEC)

o    personal de l'ensenyament superior (personal docent o d'administració i serveis);

-                    personal implicat en l'execució del programa:

o    personal docent i formador de la institució d'educació superior receptora

o    personal docent i formador d'altres institucions d'educació superior.

1.4.             Activitats incloses en la convocatòria

Les activitats que es podran sol·licitar per a la seua execució durant l'any 2025 seran les següents:

-          Tipus 1 - Organització de programes intensius combinats (BIP) en la UA, en el marc d'una aliança signada per la UA per a aquesta finalitat, que animen els grups d'institucions d'educació superior a desenvolupar conjuntament programes d'aprenentatge, ensenyament i formació per a grups d'estudiants o personal docent i d'administració i serveis utilitzant formes innovadores i digitals d'impartir-los.

o   Aquesta activitat serà finançable segons el que estableix el punt 3.

o   La quantitat atorgada es destinarà com a suport organitzatiu al Programa Intensiu; és a dir, gestió administrativa pròpia de l'organització i de les corresponents convocatòries de selecció, material necessari per al desenvolupament de l'activitat, material publicitari, col·laboracions docents (en aquells casos no coberts per la mobilitat per a docència Erasmus+), etc.

o   Aquest import no podrà finançar la mobilitat d'estudiants o professorat/personal que es desplace per a fer l'activitat de caràcter presencial.

o   L'alumnat i el personal de la UA assistents no percebran ajuda de mobilitat. Seran seleccionats pel Centre/Departament sol·licitant d'aquesta classe d'activitat.

o   L'alumnat i el personal de les institucions sòcies de l'aliança seran seleccionats i finançats per les institucions d'origen.

o   A més, el Servei de Relacions Internacionals establirà els Acords Interinstitucionals Erasmus+ necessaris amb l'associació/aliança de les universitats participants

-          Tipo 2 - Participació en programes intensius combinats (BIP) en altra institució en el marc d'una aliança firmada per la UA per a aquesta finalitat.

o   La sol·licitud de participació no implica finançament.

o   El Vicerectorat seleccionarà a través d'una futura convocatòria els estudiants de la UA que puguen participar en les estades BIP realitzades fora de la UA i, d'aquesta manera, podran obtenir finançament per a dur a terme mobilitats físiques de 5 dies de duració.

o   El personal docent i d'administració i serveis de la UA que vulga participar en estades BIP organitzades per altres universitats podrà sol·licitar les ajudes dins de les convocatòries per a estades de docència i de formació publicades pel Vicerectorat cada curs acadèmic i, d'aquesta manera, podrà obtenir finançament per a dur a terme mobilitats físiques de 5 dies de duració.

o   A més, el Servei de Relacions Internacionals establirà els Acords Interinstitucionals Erasmus+ necessaris amb la institució organitzadora de l'associació/aliança d'universitats.

o   L'activitat haurà de desenvolupar-se en territori d'Europa continental.

Qualsevol acció que no estiga prevista en aquesta convocatòria no serà considerada finançable.

2.    Requisits de les Persones Beneficiàries

Podran sol·licitar la participació en aquesta convocatòria les persones que complisquen els requisits següents:

a) Sol·licitar la participació en els BIP proposats en el marc del programa Erasmus+ que hauran de tenir lloc de l'1 de gener al 31 de desembre de 2025.

b) Ser personal docent a temps complet de la UA.

c) Les persones sol·licitants hauran de complir amb els requisits establits, tant en el moment de la sol·licitud com durant la realització de l'activitat.

d) Els centres han d'incloure el logotip de cofinançament per part del Programa Erasmus+ de la Unió Europea, en qualsevol mitjà de difusió de l'activitat. El logo esmentat es troba disponible en la següent URL: <http://sepie.es/img/logos/co-funded_es/ES_H_Cofinanciado_Union_Europea.png>.

3.    Nombre i dotació de les ajudes

En aquesta convocatòria seran concedides:

- per a les activitats tipus 1: un màxim de 3 ajudes.

- per a les activitats tipus 2: un màxim de 5 projectes. A cadascun d'aquests correspondrà un màxim de 12 mobilitats d'estudiants i 4 mobilitats de personal (PDI/PTGAS).

Activitats tipus 1

La dotació assignada durant l'any 2025 per a les activitats tipus 1 (organització de programes intensius combinats en la UA) és de 16.200 euros.

El pagament de l'ajuda es farà mitjançant un traspàs des del Servei de Relacions Internacionals a l'aplicació del capítol 2 del Centre o Departament creada expressament per al desenvolupament de l'activitat.

Les ajudes es faran efectives en dos pagaments: un primer pagament previ a l'activitat (corresponent al 50% del pressupost sol·licitat) i un segon pagament posterior (corresponent a la quantitat efectivament gastada després de presentar la memòria justificativa).

Es percebrà exclusivament la part justificada de la quantitat assignada

La unitat administrativa corresponent ha d'haver gestionat tots els pagaments, i haurà de presentar còpia dels justificants de despesa abonats (i que formen part del pressupost presentat en la memòria de sol·licitud).

L'ajuda econòmica serà de 5.400 €.

L'ajuda concedida es podrà utilitzar per a les despeses directament relacionades amb l'organització del BIP, com la creació del contingut dels cursos o la compra de material específic per a la gestió del programa. L'ajuda es destinarà a cobrir els costos relacionats amb la preparació, el disseny, el desenvolupament, l'execució i el seguiment del programa, la realització d'activitats virtuals o a distància, com també la gestió i la coordinació generals. Els costos poden incloure: producció de documents o material educatiu, lloguer de sales, lloguer d'equips, viatges de camp, excursions, activitats de comunicació, traducció i interpretació, visites preparatòries i tasques administratives.

Les ajudes cobriran exclusivament els aspectes elegibles establits en el programa Erasmus+ 21-27.

És incompatible rebre altres ajudes per a la mateixa activitat. No es podran utilitzar aquestes ajudes per a cobrir partides de despeses ja finançades amb altres fons o per a fer activitats docents o investigadores vinculades a altres programes pels quals es perceba qualsevol altra beca, ajuda, sou o salari.

Activitats tipus 2

Les ajudes individuals per a mobilitats físiques de curta duració les finançarà cada institució d'enviament amb càrrec al pressupost que tinga assignat en el seu respectiu KA131 per a mobilitat.

Els participants de la institució on es fa l'activitat física del BIP no es desplacen a un altre país per a fer l'activitat i per tant no s'inclouen en el còmput de mobilitats dins del projecte KA131.

4.    Termini i procediment de presentació de sol·licituds

4.1. Termini de presentació

El termini per a sol·licitar l'ajuda serà del 4 al 18 de setembre de 2024.

4.2. Procediment de presentació

La documentació es presentarà, a través d'eAdministració, per instància genèrica dirigida al Servei de Relacions Internacionals - Oficina de Mobilitat.

Es presentarà una sol·licitud (signada a través del portafirmes de la UA, per part del professorat proponent, el coordinador internacional del Centre i el director del Departament) que haurà d'incloure una memòria descriptiva que continga la informació següent, detallada en l'[annex 1 - Memòria Descriptiva](https://sri.ua.es/es/movilidad/documentos/bips/anexo-1.docx):

·    Títol del BIP

·    Centre que organitza/participa en el BIP la seu principal del qual ha d'estar en territori d'Europa continental

·    Coordinador/a que organitza/participa en el BIP

·    Titulació que organitza/participa en el BIP

·    Universitats sòcies i codi Erasmus

·    Assumpte/tema del programa

·    Objectius i descripció del programa

·    Mètodes d'aprenentatge i ensenyament

·    Resultats esperats de aprenentatge/formació

·    Programa del curs intensiu BIP Erasmus+

·    Relació de docents UA implicats, descripció dels rols en el BIP i tasques que cal desenvolupar

·    Tipus de participants als quals es dirigeix (estudiants / personal)

·    Nivell educatiu al qual es dirigeix (estudiantes)

·    Nombre de participants de la UA (estudiants / personal). És obligatòria la participació d'estudiants UA en els BIP que s'organitzen en la mateixa institució amb l'objectiu que es garantisca l'impacte de l'acció en la UA, així com implementar la internacionalització a casa. Per a això, és requisit necessari la convocatòria corresponent de selecció d'estudiants UA

·    Flux de participants entre els socis

·    Descripció del component virtual

·    Data d'inici i final de l'activitat física

·    Data d'inici i final de l'activitat virtual

·    Nombre de crèdits ECTS concedits

·    Principal llengua de ensenyament/formació

·    Lloc de celebració:

·    ha de desenvolupar-se en territori d'Europa continental.

·    amb la finalitat de permetre la participació de persones amb necessitats especials, es tindrà en compte que els llocs siguen accessibles.

·    Requisit lingüístic

·    Requisits específics

·    Mesures de difusió (que han d'incloure el logotip de cofinançament per part del Programa Erasmus+)

·    Pressupost estimat, que admetrà en el pressupost final petites variacions de les partides respecte del pressupost inicial (les despeses han de ser elegibles per la UA)

·    Aplicació pressupostària del centre (per a activitats de Tipus 1)

Es recomana la lectura de la guia pràctica [Blended mobility implementation for Erasmus+ higher education mobility KA131](http://sepie.es/doc/educacion-superior/documentos/blended_mobility_guidance_paper_july_2022.pdf)

La presentació de la sol·licitud implica l'acceptació de las bases d'aquesta convocatòria.

4.3. Exclusió de sol·licituds

Seran excloses d'aquesta convocatòria les sol·licituds següents:

a)    Les realitzades per aquelles persones que no complisquen amb els requisits establits en aquesta convocatòria.

b)    Les presentades fora del termini establit.

c)    Les que no aporten la documentació exigida, acabat el termini d'esmena.

d)    Les que hagen sigut afavorides amb altres ajudes destinades a les mateixes finalitats.

e)    Les d'aquelles persones que ja hagen rebut una ajuda en aquesta convocatòria.

5.    Criteris d'adjudicació

L'assignació d'ajudes es farà en base a criteris d'equitat, justícia i transparència.

S'atendran els principis següents per aquest ordre:

- Primer: equilibri de BIP per centre

- Segon: la col·laboració amb institucions del projecte Universitats Europees Transform4Europe:

·      L'organització/participació en un BIP en el marc dels reptes del projecte Universitats Europees Transform4Europe amb sòcies membres d'aquest consorci

o   5 punts si és la 1a vegada que se sol·licita finançament (dins del programa Erasmus+ 2021-2027)

o   4,5 punts si és la 2a vegada o posterior que se sol·licita finançament (dins del programa Erasmus+ 2021-2027)

·      L'organització/participació en un BIP amb universitats sòcies membres del projecte Universitats Europees Transform4Europe.

o   4 punts si és la 1a vegada que se sol·licita finançament (dins del programa Erasmus+ 2021-2027)

o   3,5 punts si és la 2a vegada o posterior que se sol·licita finançament (dins del programa Erasmus+ 2021-2027)

·      L'organització/participació en un BIP amb socis UA.

o   3 punts si és la 1a vegada que se sol·licita finançament (dins del programa Erasmus+ 2021-2027).

o   2,5 punts si és la 2a vegada o posterior que se sol·licita finançament (dins del programa Erasmus+ 2021-2027).

o   En el cas que solament un dels dos socis siga soci UA, el projecte rebrà la meitat de la puntuació: 1,5 punts si és la primera vegada que se sol·licita finançament i 1,25 punts si és la 2a vegada o posterior que se sol·licita finançament.

-          Tercer: nombre de docents UA implicats:

·      L'organització/participació en un BIP en la qual el nombre de docents UA implicats:

o   siga de 3 o més docents: 1 punt

o   siga de 2 docents: 0,5 punts

En cas d'empat, es prioritzaran els projectes amb més interès estratègic per a la UA en connexió amb la línia estratègica de la facultat/titulació.

6.    Borsa de sol·licitants

Després de finalitzar el termini de sol·licituds s'obrirà un període de sol·licitud a través d'una borsa de sol·licitants fins al 28 de març de 2025. El procediment de presentació serà el mateix que per al període ordinari de sol·licitud:

·         La documentació es presentarà, a través d'eAdministració, per instància genèrica dirigida al Servei de Relacions Internacionals - Mobilitat

·         Es presentarà una sol·licitud (signada a través del portafirmes de la UA, per part del professorat proponent, el coordinador internacional del Centre i el director del Departament) que ha d'incloure una memòria descriptiva que contindrà la informació següent, detallada en l'[annex 1 - Memòria Descriptiva](https://sri.ua.es/es/movilidad/documentos/bips/anexo-1.docx).

Les inscripcions rebudes durant aquest període seran incloses en una borsa de sol·licitants per a cobrir les possibles vacants que pogueren produir-se una vegada esgotada la llista de reserva.

La sol·licitud s'haurà de presentar en la borsa amb 60 dies d'antelació a la realització de l'activitat.

La borsa es configurarà d'acord amb els criteris d'adjudicació establits en el punt 5.

L'adjudicació de les sol·licituds rebudes en la borsa serà publicada mes a mes en la web del Servei de Relacions Internacionals. Les mobilitats no es podran dur a terme fins que les resolucions d'adjudicació corresponents estiguen publicades.

7.    Òrgan gestor i Comissió de Valoració

7.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i instrucció del procediment i acordarà totes les actuacions necessàries per a la determinació, el coneixement i la comprovació de les dades d'acord amb les quals cal dictar resolució.

La unitat administrativa de referència és la Unitat de Convocatòries i Gestió Econòmica de l'esmentat servei, contacte: [g.rtppvdeoe@tf](mailto:a.vuxorjnqj@ei).

Quan la sol·licitud no reunisca els requisits o no s'acompanye la documentació requerida es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no ho fera se li tindrà per desistit de la petició prèvia resolució que haurà de ser dictada en els termes previstos legalment.

7.2. Comissió de Valoració

La Comissió de Valoració farà l'examen i l'avaluació de les sol·licituds admeses i elaborarà l'informe de valoració.

La comissió tindrà la següent composició:

Presidència:

-     Vicerectora de Relacions Internacionals i Cooperació per al Desenvolupament

Secretaria:

-     Subdirectora de Gestió de Projectes de Mobilitat.

Vocal:

-     Directora del Servei de Relacions Internacionals.

La comissió de valoració suplent tindrà la següent composició:

Presidència:

·         Director del Secretariat de Mobilitat (responsable de la Coordinació Institucional Erasmus+).

Secretaria:

·         Subdirectora de Gestió de Mobilitat d'Estudiants.

Vocal:

·         Gestora en cap de Convocatòries i Gestió Econòmica.

Els membres de la Comissió de Valoració signaran un document d'absència de conflicte d'interessos (DACI).

8.   Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://sri.ua.es/va/movilidad/>, que substitueix la notificació a les persones interessades i produeix els mateixos efectes.

En aquesta mateixa direcció es troba la resta d'informació general referent a la convocatòria, els annexos i l'accés a tota la normativa i legislació esmentada en aquesta.

La Comissió de Valoració resoldrà sobre la concessió o la denegació de cadascuna de les sol·licituds presentades en el termini màxim de tres mesos a partir de la finalització del termini de presentació de sol·licituds.

Transcorregut el termini màxim per a resoldre sense que s'haja produït resolució expressa, les persones interessades entendran desestimades les seues sol·licituds per silenci administratiu.

A partir de l'endemà de la publicació de la proposta de resolució provisional de les ajudes, les persones interessades tindran un termini de 5 dies hàbils per a la presentació de les al·legacions que estime pertinents, davant de l'òrgan gestor.

Transcorregut aquest termini i, si escau, resoltes les al·legacions presentades, la rectora dictarà la resolució definitiva de concessió.

El Vicerectorat de Relacions Internacionals i Cooperació per al Desenvolupament farà pública la resolució d'adjudicació.

La participació en aquesta convocatòria implica l'acceptació de les bases, per la qual cosa les persones i els centres beneficiaris de les ajudes quedaran obligades al seu estricte compliment. En cas contrari, s'exigirà la devolució total o parcial de l'ajuda.

En el cas de les activitats Tipus 1, si finalment no s'arriba al mínim de 15 assistents mòbils, caldrà retornar l'ajuda rebuda, excepte en els casos de força major definida per l'agència nacional Erasmus+ SEPIE. Per a aquest còmput només es tindran en compte els estudiants participants procedents de les universitats sòcies i el personal docent i d'administració i serveis provinent de les universitats sòcies en qualitat d'assistents. En cap cas, es tindran en compte els estudiants i personal propis de la UA que participen.

9.    Marc legal i pressupostari

Els crèdits destinats a aquesta convocatòria estan constituïts per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), que pertany al ministeri amb competència en matèria d'universitats. La quantitat total depèn de la consignació pressupostària d'aquest organisme i s'executarà amb càrrec a les claus pressupostàries 18.72.7R.54.73 i 31.73.6A.55.37 del centre de despesa 5160 del Servei de Relacions Internacionals.

L'ajuda assignada s'ajustarà als principis de la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació de les ajudes durant l'any 2025 serà d'un màxim de 16.200 € per a les activitats de Tipus 1. L'execució d'aquesta dotació està supeditada a la disponibilitat de liquiditat de la UA. S'aplicaran les disposicions fiscals vigents.

El romanent no aplicat serà objecte de reintegrament al Vicerectorat que concedeix l'ajuda després de presentar la memòria econòmica justificativa en finalitzar l'activitat. Els diners romanents en la clau pressupostària del centre en la que es va lliurar el pagament haurà de revertir a la mateixa aplicació d'origen del centre de despesa 5160.

10. Obligació i justificació de la persona beneficiària

Les gestions que cal fer seran les detallades a continuació tenint en compte el tipus d'activitat.

Tipus 1 - Organització de programes intensius combinats (BIP) a la UA

La persona sol·licitant a la qual se li ha concedit l'organització d'un BIP en la UA serà responsable del procediment següent per a accedir al pagament:

1)              liderar l'organització del BIP en la UA.

2)              acordar el nombre de mobilitats en el conveni BIP Erasmus+ amb les universitats sòcies juntament amb un programa detallat de les activitats que cal fer i del nombre de participants previstos

3)              coordinar-se amb el Servei de Relacions Internacionals per a la signatura dels acords corresponents Erasmus+ de mobilitat que permeten l'activitat

4)              sol·licitar al Centre de Formació Continua el reconeixement dels crèdits ECTS.

5)              gestionar la convocatòria per a l'assistència de l'alumnat i personal.

6)              lliurar certificats d'estada Erasmus+ a totes les persones participants, tant d'estudiants com de professorat i personal d'administració i serveis provinents de les universitats sòcies.

7)              aportar, en finalitzar el BIP, un informe final que indique les activitats realitzades.

8)              presentar una memòria justificativa en finalitzar l'activitat seguint el model de l'[Annex 2](https://sri.ua.es/es/movilidad/documentos/bips/anexo-2.docx)

Correspon al Servei de Relacions Internacionals:

-          la gestió dels corresponents acords interinstitucionals en el marc de l'aliança.

-          el control pressupostari del projecte Erasmus+ acció KA131.

-          l'elaboració dels informes intermedi i final del projecte Erasmus+ acció KA131

Tipus 2 - Participació en programes intensius combinats (BIP) en una altra institució

La persona sol·licitant a la qual se li ha concedit la participació en un BIP en una altra institució serà responsable del procediment següent:

1)              coordinar les persones assistents de la UA que participen en el BIP.

2)              acordar el nombre de mobilitats en el conveni BIP Erasmus+ amb les universitats sòcies juntament amb un programa detallat de les activitats que cal fer i del nombre de participants previstos

3)              coordinar-se amb el Servei de Relacions Internacionals per a la signatura dels acords corresponents Erasmus+ de mobilitat que permeten l'activitat.

4)              aportar en finalitzar el BIP un informe final que indique les activitats realitzades.

Correspon al Servei de Relacions Internacionals:

-          la gestió dels corresponents acords interinstitucionals en el marc de l'aliança.

-          la gestió de la convocatòria de mobilitat per a l'alumnat i el personal assistent en la institució sòcia que inclou el finançament corresponent.

-          el control pressupostari del projecte Erasmus+ acció KA131.

-          l'elaboració dels informes intermedi i final del projecte Erasmus+ acció KA131.

A més, són obligacions de totes les persones beneficiàries de les ajudes tipus 1 i 2:

a)        L'acceptació i justificació de l'ajuda.

b)        Fer l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

c)        Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

d)        Conservar els documents justificatius de l'activitat, una vegada feta, incloent-hi els documents electrònics, en tant que puguen ser objecte d'actuacions de comprovació i control.

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 30 de juny de 2026.

L'incompliment per la persona beneficiària de qualsevol dels requisits i les obligacions, establits en la resolució de concessió i en aquesta convocatòria, podrà donar lloc a la revocació total o parcial de l'ajuda i al reintegrament, si escau, de les quantitats indegudament percebudes.

11. Protecció de dades de caràcter personal

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal.

El personal participant pot exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Podreu, així mateix, posar-vos en contacte amb el delegat de protecció de dades a través de l'adreça [qxz@ip.eg](mailto:num@js.wr).

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

12. Recursos

Contra la convocatòria, les bases i tots els actes administratius que se'n deriven, que esgoten la via administrativa, podrà interposar-se recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 2 de setembre de 2024

La rectora

PD de firma, la Vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa





[Carretera Sant Vicent del Raspeig s/n  
03308 Sant Vicent del Raspeig - Alacant  
 Tel. 77 317 9427 - Fax 95 042 4314](https://www.google.es/maps/@90.011717,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12415&trk=tyah&trkInfo=tarId%9Q6943820916873%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)